CELEX: 32020R0183
Language: ro
Date: 2020-02-05 00:00:00
Title: Regulamentul (UE) 2020/183 al Comisiei din 5 februarie 2020 de stabilire a încetării activităților de pescuit de cod în zonele 1 și 2b pentru navele care arborează pavilionul mai multor state membre

11.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 38/37
               
            
         REGULAMENTUL (UE) 2020/183 AL COMISIEI
         din 5 februarie 2020
         de stabilire a încetării activităților de pescuit de cod în zonele 1 și 2b pentru navele care arborează pavilionul mai multor state membre
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului (1), în special articolul 36 alineatul (2),
         întrucât:
         
                     (1)
                  
                  
                     Regulamentul (UE) 2020/123 al Consiliului (2) stabilește cotele pentru 2020.
                  
               
                     (2)
                  
                  
                     Conform informațiilor primite de Comisie, capturile din stocul de cod din zonele 1 și 2b efectuate de către nave care arborează pavilionul mai multor state membre sau care sunt înmatriculate în mai multe state membre au epuizat cota alocată „altor state membre” pentru 2020.
                  
               
                     (3)
                  
                  
                     Prin urmare, este necesară interzicerea anumitor activități de pescuit din acest stoc,
                  
               ADOPTĂ PREZENTUL REGULAMENT:
         
            Articolul 1
            Epuizarea cotei
            Cota de pescuit alocată pentru 2020 statelor membre care pescuiesc în cadrul cotei „alte state membre” pentru stocul de cod din zonele 1 și 2b menționat în anexă se consideră epuizată de la data stabilită în anexa respectivă.
         
         
            Articolul 2
            Interdicții
            Activitățile de pescuit ce vizează stocul menționat la articolul 1 efectuate de către navele care arborează pavilionul statelor membre sau care sunt înmatriculate în statele membre care pescuiesc în cadrul cotei „alte state membre ” menționate în anexă sunt interzise începând cu data stabilită în anexa respectivă. După această dată, se interzic păstrarea la bord, transferul, transbordarea sau debarcarea peștelui din stocul respectiv capturat de către navele în cauză.
         
         
            Articolul 3
            Intrare în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 februarie 2020.
            
               
                  Pentru Comisie,
               
               
                  Pentru Președinte,
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 343, 22.12.2009, p. 1.
         
            (2)  Regulamentul (UE) 2020/123 al Consiliului din 27 ianuarie 2020 de stabilire, pentru anul 2020, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 25, 30.1.2020, p. 1).
      
      
         
            ANEXĂ
            
                        Nr.
                     
                     
                        01/TQ/123
                     
                  
                        Stat membru
                     
                     
                        Statele membre care pescuiesc în cadrul cotei „Alte state membre”
                     
                  
                        Stoc
                     
                     
                        COD/1/2B.
                     
                  
                        Specie
                     
                     
                        Cod (Gadus Morhua)
                     
                  
                        Zonă
                     
                     
                        1 și 2b
                     
                  
                        Data încetării activităților
                     
                     
                        11.1.2020 la 11:00 UTC